John Mairai

John Mairai (1945–2023) var en franskpolynesisk poet og dramatiker. Han gjorde seg bemerket ved å bruke teater som middel for politisk bevisstgjøring.Lal, Brij V. og Kate Fortune (red.): The Pacific Islands: An Encyclopedia, Honolulu: University of Hawai'i Press, 2000, s. 529: «Mairai uses theatre, a potentially powerful medium, to raise the political consciousness of his fellow Maohi».

 Liv og virke
 Bakgrunn
John Mairai ble født i Papeete, og vokste opp på Mataivaatollen i Tuamotuøygruppen. Han fikk høyere utdannelse ved Lycée Paul-Gauguin på Tahiti og så ved Graceland University i USAs.

Karriere
Mairai arbeidet med europeisk dramatikk. Han oversatte William Shakespeares Macbeth til tahitisk med tittelen Maro Putoto (1989). I 1992 kom Tane Te Manu, en oversettelse av Molières Le Bourgeois gentilhomme.«John Mairai, animateur, acteur, auteur» , Vini Film Festival, TNTV. Mairai skrev også skuespill med tema hentet fra tahitisk historie. I stykket Opuhara behandler han striden mellom det tradisjonelle polynesiske samfunn og nye makthavere støttet av europeiske misjonærer på begynnelsen av 1800-tallet.

Mairai engasjerte seg også for himene, polynesisk sang.«John Mairai - Biographie» , Tahitijukebox.

John Mairai var en viktig aktør innen Tahitis kulturliv og for de lokale tradisjoner, men han nektet å betrakte seg selv som noen slags guru eller yppersteprest for hedenske seremonier.

Han gjorde narr av tendensene til en sakralisering av tatoveringer utført av visse tatovører og av visse typer tatoveringer. Han mente at dette var en praksis som fremfor alt tillot disse å presentere seg selv som hellige mennesker, utstyrt med mana. John Mairai så tatovering som et ganske alminnelig kulturellt uttrykk, hovedsakelig fokusert på estetikk og forførelse. Det ble tidligere tilordnet i relasjon til guddommer i det tradisjonelle samfunn, hvor det aller medste var det, men uten at det derved utgjorde hellig kunst i begrepets religiøse forstand.Bruno Saura: Tahiti ma'ohi
Culture, identité, religion et nationalisme en Polynésie française, s 114, Papeetem Au vent des îles, 2013, isbn 9782367340234

John Mairai døde 22. desember 2023 i en alder av 78 år. Etter en likvake 23. desember på Fare purera'a i Fare Ute i Papeete ble han gravlagt på Uranie-kirkegården.

 Referanser 

Kategori:Franskpolynesiere
Kategori:Personer fra Papeete
Kategori:Personer etter føde- eller oppvekststed i Fransk Polynesia